作者：周密
词牌/韵律：瑶花慢

paragraphs: 朱钿宝。
天上飞琼，比人间春别。
江南江北，曾未见，谩拟梨云梅雪。
淮山春晚，问谁识、芳心高洁。
消几番、花落花开，老了玉关豪杰。
金壶翦送琼枝，看一骑红尘，香度瑶阙。
韶华正好，应自喜、初识长安蜂蝶。
杜郎老矣，想旧事、花须能说。
记少年，一梦扬州，二十四桥明月。

标签：宋词三百首